Til Bolius

Jeg vil gerne høre om fugtighedsprocent inde i et hus/villa.  
 Der tales meget om for høj fugtighed indenfor, men kan man også have for lav fugtighed (procent) inde - og hvilke eventuelle skader kan det medføre.  
 Vi har ofte under 25% fugtighed i villa fra '70erne. Huset er oprindeligt til elvarme, men har i 1990erne fået naturgas fyr og radiatorer.  
 Vi har bl.a. stavparket gulv, hvor det - tilsyneladende - kunne se ud til at mellemrum mellem stavene øges. Kan den lave fugtighed simpelthen udtørre træet? Vi har også mere knirkende gulve andre steder i huset. Er det en mulighed at træet "udtørre" og dermed skrumper, eller ser jeg spøgelser?

mvh Steen


Kan for tør luft skade trægulvene - revner mellem stavene og gulve der knirker?
Hej Steen

Den relative luftfugtighed varierer meget over dagen og over året.

Det ”normale” er en relativ luftfugtighed på mellem 25% og 65%

Men det kan også være både højere og lavere.

Den bedste måde til at opretholde en ”normal” relativ luftfugtighed på, er ved at lufte ud. 3 gange dagligt med gennemtræk, i 3-5 minutter. Og dette er uanset om der virker for tørt eller for fugtigt, indenfor.

Sprækker imellem gulvbrædderne opstår når der er tørt- Og det opstår i de fleste boliger. Så hvis du synes at gulvet ”skrumper” er det ikke helt forkert. Du kan være ret sikker på at revnerne lukker sig i gen når det bliver sommer, hvor den relative luftfugtighed stiger.

Hvis i har en høj indendørs temperatur (over 25 grader) vil dette også kunne give revner mellem brædderne.

Du kan læse mere i denne artikel: [Hvor høj må luftfugtigheden være indendørs?](https://www.bolius.dk/hvor-hoej-maa-luftfugtigheden-vaere-indendoers-24946)

 

